**PERKÁTA NAGYKÖZSÉG ÖNKORMÁNYZATA KÉPVISELŐ-TESTÜLETE 2022. május 16-án (hétfő) 16:30 órai kezdettel megtartott rendkívüli üléséről készült**

**JEGYZŐKÖNYV**

**Perkáta, 2022. május 16.**

**Határozat: 100-106/2022. (V. 16.)**

**Perkáta Nagyközség Önkormányzata Képviselő-testülete**

**JEGYZŐKÖNYV**

**Készült: A 2022. május 16. 16:30 órai kezdettel megtartott rendkívüli ülésről**

**Ülés helye: a Perkátai Polgármesteri Hivatal épülete**

**Jelen vannak:**

**Oláh István, Mosonyi-Bogó Nikolett, Áldott Richárd István, Bölcskei –Csősz Nikolett**

**Dr. Lakos László jegyző**

**Oláh István alpolgármester**

Köszöntöm a Képviselő-testületi tagokat, valamint a megjelenteket. Megállapítom, hogy testület határozatképes, Sarok Mihály képviselő jelezte távolmaradását, Szőke Imre Andor távolmaradásáról nem jelzett. Jegyzőkönyv-hitelesítőnek Mosonyi-Bogó Nikolettet és Áldott Richárd István javaslom. Először Nikiről szavazunk, aki elfogadja jegyzőkönyv-hitelesítőnek, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**100/2022. (V. 16.) határozata**

**A jegyzőkönyv-hitelesítő személyéről**

Perkáta Nagyközség Önkormányzata Képviselő-testülete úgy határozott, hogy a 2022. május 16-i Képviselő-testületi ülés jegyzőkönyv-hitelesítőjének Mosonyi-Bogó Nikolettet választja meg.

**Felelős:** Oláh István alpolgármester

**Határidő:** 2022. május 16.

**Oláh István alpolgármester**

Aki Ricsit elfogadja jegyzőkönyv-hitelsítőnek, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**101/2022. (V. 16.) határozata**

**A jegyzőkönyv-hitelesítő személyéről**

Perkáta Nagyközség Önkormányzata Képviselő-testülete úgy határozott, hogy a 2022. május 16-i Képviselő-testületi ülés jegyzőkönyv-hitelesítőjének Áldott Richárd István választja meg.

**Felelős:** Oláh István alpolgármester

**Határidő:** 2022. május 16.

**Oláh István alpolgármester**

A kiküldött meghívó öt napirendi pontot tartalmaz és egy zárt ülést. Ezzel kapcsolatban lenne a Képviselő-testületi tagoknak módosítási javaslatuk, kérdésük? Ha nincs módosítási javaslat, akkor szavazzunk a mai ülés napirendjéről. Aki elfogadja a kiküldött napirendet, kérem kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**102/2022. (V. 16.) határozata**

**A 2022. május 16-i ülés napirendjének elfogadásáról**

Perkáta Nagyközség Önkormányzata Képviselő-testülete a 2022. május 16-i Képviselő-testületi ülés napirendjét az alábbiak szerint fogadja el:

NAPIREND

1. A MFP-UHK/2022 kódszámú, „Út, híd, kerékpárforgalmi létesítmény, vízelvezető rendszer építése/felújítása -2022” tárgyú felhívásra benyújtott „Perkáta, Sport utca, Rákóczi Ferenc utca, Rózsa köz és Deák Ferenc utca útburkolatainak felújítása” című nyertes pályázathoz kapcsolódó útburkolat felújítás ellátására vonatkozó kivitelező kiválasztása
2. A MFP-UHK/2022 kódszámú, „Út, híd, kerékpárforgalmi létesítmény, vízelvezető rendszer építése/felújítása -2022” tárgyú felhívásra benyújtott „Perkáta, Sport utca, Rákóczi Ferenc utca, Rózsa köz és Deák Ferenc utca útburkolatainak felújítása” című nyertes pályázathoz kapcsolódó műszaki ellenőri feladat ellátására vonatkozó műszaki ellenőr kiválasztása
3. Perkátai Kínai Központ Nonprofit Kft. 2021. évi pénzügyi beszámolójának megtárgyalása
4. ATM Point Kft. szolgáltatásával kapcsolatos levél megtárgyalása
5. Egyebek

Zárt ülés:

1. Önkormányzati képviselő köztartozásával kapcsolatos döntéshozatal

**Felelős:** Oláh István alpolgármester

**Határidő:** 2022. május 16.

I. NAPIRENDI PONT

**Oláh István ügyvivő alpolgármester**

Az első napirendi pont a MFP-UHK/2022 kódszámú, „Út, híd, kerékpárforgalmi létesítmény, vízelvezető rendszer építése/felújítása -2022” tárgyú felhívásra benyújtott „Perkáta, Sport utca, Rákóczi Ferenc utca, Rózsa köz és Deák Ferenc utca útburkolatainak felújítása” című nyertes pályázathoz kapcsolódó útburkolat felújítás ellátására vonatkozó kivitelező kiválasztása. Ennél a pályázatnál az árajánlatok érvényessége kifutott a 60 napos határidőből, ezért új árajánlatokat kellett bekérni, melyek a képviselők előtt vannak. A bontási jegyzőkönyvben jól látható, hogy a Fischer Trade Kft. adta a legjobb árajánlatot. Valakinek lenne kérdése, hozzászólása?

**Áldott Richárd István**

Változott valamennyivel az árajánlat összegben?

**Oláh István ügyvivő alpolgármester**

Nem. Ugyanazokkal a feltételekkel lett kérve. Lenne még kérdése a Képviselő-testületi tagoknak? Mivel a bontási jegyzőkönyv alapján a legjobb árajánlatot a Fischer Trade Kft. adta, ezért javaslom, hogy szavazzunk az ajánlatuk elfogadásáról. Aki elfogadja az ajánlatot, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**103/2022. (V. 16.) határozata**

**A Sport utca, Rákóczi Ferenc utca, Rózsa köz és Deák Ferenc utcai útburkolat felújítás kivitelezőjének kiválasztásáról**

Perkáta Nagyközség Önkormányzata Képviselő-testülete úgy határozott, hogy az MFP-UHK/2022 kódszámú, „Út, híd, kerékpárforgalmi létesítmény, vízelvezető rendszer építése/felújítása -2022” tárgyú felhívásra benyújtott „Perkáta, Sport utca, Rákóczi Ferenc utca, Rózsa köz és Deák Ferenc utca útburkolatainak felújítása” című nyertes pályázathoz kapcsolódó útburkolat felújítás ellátására vonatkozó kivitelezésre az alábbi három árajánlatot érvényesnek nyilvánítja:

1. **Fischer Trade 2011 Kft.**

(3352 Feldebrő, Vörösmarty Mihály út 25.)

1. **AK-ON Strategy Invest Kft.**

(3300 Eger, Kertész utca 137/A. I. emelet 3.)

1. **K-BAU Nova Plusz Kft.**

(5350 Tiszafüred, Nefelejcs út 6.)

A Képviselő-testület a kiírt pályázatot eredményesnek nyilvánítja és nyertes ajánlattevőnek a Fischer Trade Kft-t választja ki.

**Felelős:** Oláh István alpolgármester

**Határidő:** 2022. május 16.

II. NAPIRENDI PONT

**Oláh István ügyvivő alpolgármester**

Második napirendi pontunk az MFP-UHK/2022 kódszámú, „Út, híd, kerékpárforgalmi létesítmény, vízelvezető rendszer építése/felújítása -2022” tárgyú felhívásra benyújtott „Perkáta, Sport utca, Rákóczi Ferenc utca, Rózsa köz és Deák Ferenc utca útburkolatainak felújítása” című nyertes pályázathoz kapcsolódó műszaki ellenőri feladat ellátására vonatkozó műszaki ellenőr kiválasztása. A bontási jegyzőkönyvben látható, hogy mely műszaki ellenőrök adtak árajánlatot. A legjobb árajánlatot a Benibor 2007 Kft. adta, ezért ha nincs kérdés, hozzászólás a napirendi ponthoz, akkor javaslatom az árajánlatuk elfogadását. Aki ezzel egyetért, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**104/2022. (V. 16.) határozata**

**A Sport utca, Rákóczi Ferenc utca, Rózsa köz és Deák Ferenc utcai útburkolat felújítás műszaki ellenőrének kiválasztásáról**

Az MFP-UHK/2022 kódszámú, „Út, híd, kerékpárforgalmi létesítmény, vízelvezető rendszer építése/felújítása -2022” tárgyú felhívásra benyújtott „Perkáta, Sport utca, Rákóczi Ferenc utca, Rózsa köz és Deák Ferenc utca útburkolatainak felújítása” című nyertes pályázathoz kapcsolódó műszaki ellenőri feladat ellátására vonatkozó műszaki ellenőr megválasztásához az alábbi három árajánlatot érvényesnek nyilvánítja:

1. **Benibor 2007 Kft.**
2. **Regia Plan Kft.**
3. **Futura Kereskedelmi és Szolgáltató Bt.**

A Képviselő-testület a kiírt pályázatot eredményesnek nyilvánítja és nyertes ajánlattevőnek a Benibor 2007 Kft-t választja ki.

**Felelős:** Oláh István alpolgármester

**Határidő:** 2022. május 16.

III. NAPIRENDI PONT

**Oláh István ügyvivő alpolgármester**

Harmadik napirendi pont a Perkátai Kínai Központ Nonprofit Kft. 2021. évi pénzügyi beszámolójának megtárgyalása. Az Nkft. Felügyelő Bizottságából jelen van Áldott Richárd elnök úr, ezért megadnám neki a szót.

**Áldott Richárd István bizottsági tag**

Köszönöm szépen. Körülbelül két hete ülésezett a Felügyelő Bizottság immár az új taggal, Bogóné Plasek Krisztivel. A Felügyelő Bizottság áttanulmányozta a 2021. évi költségvetését a Perkátai Kínai Központ Nonprofit Kft-nek, amit egyébként el is fogadtunk. Kellemes beszélgetés volt.

**Dr. Lakos László jegyző**

Azt szeretném kérdezni, hogy a mérleg szerinti eredmény eredménytartalékba került?

**Áldott Richárd István képviselő**

Igen.

**Oláh István ügyvivő alpolgármester**

A Képviselő-testület jelen lévő tagjaitól kérdezem, hogy lenne-e hozzászólásuk, kérdésük ehhez a napirendi ponthoz? Ha nem, akkor javaslom elfogadni a Perkátai Kínai Központ Nonprofit Kft. 2021. évi pénzügyi beszámolóját, aki elfogadja, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**105/2022. (V.16.) határozata**

**A Perkátai Kínai Központ Nonprofit Kft. 2021. évi pénzügyi beszámolójának elfogadásáról**

Perkáta Nagyközség Önkormányzata Képviselő-testülete elfogadja a Perkátai Kínai Központ Nonprofit Kft. 2021. évi pénzügyi beszámolóját. A beszámoló a jegyzőkönyv mellékletét képezi.

**Felelős:** Oláh István alpolgármester

**Határidő:** 2022. május 16.

IV. NAPIRENDI PONT

**Oláh István ügyvivő alpolgármester**

Negyedik napirendi pont az ATM Point Kft. szolgáltatásával kapcsolatos levél megtárgyalása. A Kft. levélben keresett meg minket, amiben tájékoztatott minket, hogy az ATM automatának a havidíját kívánják megemelni. Erre azért van szükség, mert nőttek a bérek, valamint az üzemanyag költség is. Várom a Képviselő-testület javaslatát a probléma megoldására.

**Ádott Richárd István képviselő**

Az anyagot megkapva mi Mosonyi-Bogó Nikivel egyből egyeztettünk telefonon. Számolgattam, hogy miből adódhat ez az emelés. Ha az infláció szerinti emeléssel számolunk, akkor is 210 000 forintnál járunk, ami egy nagyon nagy emelés. Olyan kompromisszumot kell kötni, hogy az ATM automata maradhasson. Esetleg ügyvivő alpolgármester úr beszélhetne velük személyesen is.

**Oláh István ügyvivő alpolgármester**

Telefonon beszéltem velük, ahol ugyan azokra hivatkoztak, mint amit a levelükben írtak. Tételesen természetesen nem vezették le, hogy mi mennyi pénzt jelent számukra. Ha a mai napon történik egy döntés, akkor holnap ismét beszélek velük. Én egyébként elfogadnék egy minimális emelést, hiszen nagyon rossz döntés lenne, ha most megszűnne az ATM automata. Egyébként az is megfordult a fejemben, hogy a lakossággal kellene megszavaztatni az automatának a szükségességét. Ha nagyon muszáj lesz, akkor egy 25 %-os emelést még elfogadok.

**Áldott Richárd István képviselő**

Hajlandóak lennének tárgyalni?

**Oláh István ügyvivő alpolgármester**

Nem tudom, ha a testület ezzel engem megbíz, akkor elkezdek velük tárgyalni, 230 000 forint összegű emelésig hajlandó lennék emeltetni, de tovább nem. Érdeklődni fogok másik automata ügyében is, de azt tudni kell, hogy a nagybankoktól senki nem fog ide telepíteni ATM automatát.

**Dr. Lakos László jegyző**

Azt már régebben is próbáltuk.

**Oláh István ügyvivő alpolgármester**

Javaslatom a 25 %-os emelés, aki ezt elfogadja, kérem, kézfelemelésével jelezze.

**Mosonyi-Bogó Nikolett képviselő**

Neked is lehet hivatkozni az elfogadott költségvetésre.

**Oláh István ügyvivő alpolgármester**

Rendben, ha nincs több hozzászólás, akkor javaslom, hogy szavazzunk az emelésről. Aki elfogadja a javaslatom a 25 %-os emelésről, kérem kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**106/2022. (V.16.) határozata**

**Az ATM automata bérleti díjának emeléséről**

Perkáta Nagyközség Önkormányzata Képviselő-testülete úgy határozott, hogy az ATM Point Kft. javaslatát nem fogadja el az ATM automatára vonatkozóan, helyette javasolja a 25 %-os emelést. A Képviselő-testület megbízza Oláh István ügyvivő alpolgármester a tárgyalás lebonyolításával.

**Felelős:** Oláh István alpolgármester

**Határidő:** 2022. május 16.

V. NAPIRENDI PONT

**Oláh István ügyvivő alpolgármester**

Ötödik napirendi pont az egyebek. Itt több dologról is kell beszélnünk. Először is előttetek van a TOP Plusz pályázatok ütemezése, melyből nagyjából látjátok, hogy mely pályázatok hol tartanak. Sajnos elő fog fordulni, hogy a pályázatok miatt rendkívüli testületi ülést kell majd összehívni.

**Szakolci Gréta pályázati ügyintéző**

Igen. Tudni kell, hogy maga a terveztetés, meg ezeknek a beszerzése ami hosszabb folyamat. Az óvodás pályázatot jövő héten meg kell tárgyalni, pontosabban a tervezőt, és a pályázatírót kell kiválasztani. Júniusban még az élhető települések és a belterületi utak megnevezésű pályázatokat kell benyújtani.

**Áldott Richárd István képviselő**

Faluház mikor kerülhet át önkormányzati tulajdonba?

**Dr. Lakos László jegyző**

Már a tulajdonunkban van, de körülbelül 2024-2025-ben lehet szabadon hasznosítani.

**Oláh István ügyvivő alpolgármester**

Az egyebek napirendi pontban lenne valakinek kérdése, vagy hozzászólása?

**Dr. Lakos László jegyző**

Nekem lenne hozzászólásom. Réka kezdeményezte, hogy az okmány irodai buszt próbáljuk meg idehozatni Perkátára is. Hívott a járási hivatal vezetőhelyettese, hogy jövő héten kijönnek megnézni a helyszínt, ami itt a polgármesteri hivatalnál lenne. Ha a hely megfelel nekik, akkor június első felében jönnének. A másik dolog: a Kertész Éva doktornőtől vásárolt ingatlanokkal telekalakítási probléma van. A földhivatal nem engedélyezte az egyik ingatlannak a bejegyzését. Újra elő kell kerítenem az adásvételi szerződést, de egyelőre csak az 1439 helyrajzi számú ingatlanra.

**Mosonyi Bogó Nikolett képviselő**

Nekem is lenne kérdésem a konyhával kapcsolatban. Jelezték már a képviselőknek, hogy 3. hete nem kapnak a gyerekek zöldséget, gyümölcsöt. Ugye ez eddig még nem volt probléma. István, utána jártál a dolognak?

**Oláh István ügyvivő alpolgármester**

Az óvodavezetőhöz ilyen panasz nem érkezett személyesen, hanem a kolléganőitől tudta meg. Én szóltam jegyző Úrnak, valamint felkerestem a konyhavezetést is. A Tir tulajdonosával, Pavlicsek Józseffel is egyeztettem időpontot, hogy elmegyek hétfőn vagy kedden tárgyalni vele az étkeztetésről. Ezzel kapcsolatban többet ígérni nem tudok.

**Áldott Richárd István képviselő**

Alkalmas lenne ekkora létszám kiszolgálására?

**Oláh István ügyvivő alpolgármester**

Nem tudom, hogy hol akarja csinálni. Azt mondta, hogy érdekli őt a dolog, üljünk le beszélni. Tájékoztattam arról, hogy jelenlegi mekkora összeget tudunk fizetni adagonként. Ezért várom, hogy üljünk beszélni.

**Dr. Lakos László jegyző**

Most van lehetőségünk rá, hogy kilépjünk a szerződésből.

**Áldott Richárd István képviselő**

Én is úgy gondolom, hogy minél előbb meg kellene lépni ezt. Határozott, vagy határozatlan szerződést kell kötni majd vele?

**Dr. Lakos László jegyző**

A jelenlegi 10 éves szerződés, ami 2023-ban jár le. Viszont volt egy jelzés egy speciális igényű gyermek étkeztetésére vonatkozóan. Az ECO-Profit 2000 Bt. szerződésben benne van, hogy biztosítják az ilyen különleges étrendet.

**Oláh István ügyvivő alpolgármester**

Ezt is reklamáltuk.

**Mosonyi Bogó Nikolett képviselő**

Lenne még kérdésem. Mivel a Szociális Központnak új az intézményvezetője, ezért érdeklődnék, lesz-e idén táboroztatás? Mivel a költségvetésben meg lett állapítva.

**Oláh István ügyvivő alpolgármester**

Nem tudom, hogy lesz-e táboroztatást. Sajnos így is van is plusz kiadás új laptopra, nyomtatókra. Ma reggel is itt volt egy listával. Adrienn éppen most egy egyedülálló édesanya elhelyezését is rendezi. Az egyebekben lenne a tájékoztatásom, remélhetőleg a következő testületi-ülésre már kész anyaggal tudok jönni. Szeretnék megvalósítani a pályázatokhoz kapcsolódóan egy projektirodát, melynek a levezetője marad az Albensis, de szeretnék emellé egy pályázatíró csapatot is létrehozni, amelyhez műszaki ellenőri csapat is szükséges. A Képviselő-testület tagjai minden hónapban táblázat formában kapnak folyamatleírást.

**Áldott Richárd István képviselő**

Kapnak érte díjazást?

**Oláh István ügyvivő alpolgármester**

Azt még nem tudom.

**Mosonyi Bogó Nikolett képviselő**

Azt szeretném ezzel kapcsolatban megkérdezni, hogy akkor itt helyben írnánk a pályázatokat és akkor az Albertszisz nem írná meg.

**Oláh István ügyvivő alpolgármester**

Nem teljesen.

**Mosonyi Bogó Nikolett képviselő**

Akkor nem értem, hogy miből tudjuk finanszírozni?

**Oláh István ügyvivő alpolgármester**

Így sem tudod. Akár az Albensis írja a pályázatot akár nem, az összes %-ot mindig elviszi. Gréti egy forintot nem kap belőle, pedig ő is dolgozik vele. Én azért vagyok, hogy a falunak pénzt hozzak, fejlődjön. Ha nincs több kérdés, hozzászólás, akkor a mai Képviselő-testületi ülést lezárom.

**Több hozzászólás nem hangzott el, Oláh István alpolgármester a testületi ülést 17:39 perckor bezárta.**

 **Oláh István Dr. Lakos László**

 **alpolgármester jegyző**

**Jegyzőkönyv-hitelesítők:**

 **Mosonyi-Bogó Nikolett Áldott Richárd István**

 **képviselő képviselő**